I 2014 ble busstrafikken i Trysil langt ut på anbud. Det var et stort anbud som omfattet hele Østerdalsregionen fra Elverum/Trysil i sør og hele området nordover til Sør-Trøndelag grense. Anbudet ble vunnet av Trønderbilene. Fra 1. juli 2015 mistet Boreal alle bussruter i Hedmark på kontrakt med Hedmark fylkeskommune. Dermed satt Boreal avd. Trysil igjen med den kommersielle rutetrafikken Trysil-Elverum-Oslo under navnet Trysilekspressen, som fra samme dato ble overført til søsterselskapet Boreal Travel. Høsten 2015 overtok Boreal Travel også anbudet på skibusskjøring for SkiStar i Trysil fra H.M. Kristiansens Automobilbyrå.